Hënn
D'Hënn (Canidae) sinn eng Famill bannent der Iwwerfamill vun den Hondsdéieren. Heizou gehéieren z. B. d'Fiiss, verschidden als "Schakal" bezeechent Aarten, Kojoten, Wëllef an Haushënn.
Et gëtt am Ganze 35 Aarten aus der Famill vun den Hënn.

Anatomie 
D'Hënn hu bal all laang Kiferen, spatz Oueren an e Schwanz, mä am Kierperbau am Allgemenge gëtt et vill Ënnerscheeder.

D'Canidae hu véier Zéiwen un den hënneschte Patte sou wéi véier (Lycaon) oder fënnef (Canis, Cyon, Icticyon, Otocyon) un de fiischte Patten.

Caniden hunn och gréisstendeels 42 Zänn. Op all Säit sinn jeeweils véier Premolaren (fiischt Bakzänn) uewen an ënnen, sou wéi zwéi Molaren (Bakzänn) uewen an dräi Molaren ënnen.

Liewensraum 
Si sinn op alle Kontinenter vertrueden; ursprénglech hu s'an Australien, Neiséiland, Neuguinea, Madagaskar an an der Antarktis gefeelt, mä och do si se duerch de Mënsch a ville vun deene Regiounen erabruecht ginn.

Hënn sinn am Oligozen vun Nordamerika entstanen. Et waren deemools kleng Déieren, déi de Fiiss geglach hunn, an nach hir Krallen anzéie konnten.

Liewensweis 
Et gëtt Ënnerscheeder am Sozial- an am Juegdverhalen tëscht deene verschiddenen Aarten.

Systematik 
 Basal (primitiv) Hënn
 Gattung Otocyon, no dem Stamm Vulpini
 Leffelhond (Otocyon megalotis)
 Gattung Nyctereutes, no dem Stamm Canini
 Marderhond (Nyctereutes procyonoides)
 Stamm Echt Fiiss (Vulpini)
 Gattung Vulpes
 Routfuuss (Vulpes vulpes)
 Bengalfuuss (Vulpes bengalensis)
 Afghanfuuss (Vulpes cana)
 Kapfuuss (Vulpes chama)
 Steppefuuss (Vulpes corsac)
 Tibetfuuss (Vulpes ferrilata)
 Blassfuuss (Vulpes pallida)
 Rüppellfuuss (Vulpes rueppelli)
 Kitfuuss (Vulpes velox)
 Fennek (Vulpes zerda)
 Gattung Alopex
 Polarfuuss (Alopex lagopus)
 Gattung Urocyon
 Grofuuss (Urocyon argenteus)
 Insel-Grofuuss (Urocyon littoralis)
 Stamm Echt Hënn (Canini)
 Gattung Dusicyon
 Falklandfuuss (Dusicyon australis)
 Gattung Pseudalopex
 Andenschakal (Pseudalopex culpaeus)
 Argentinesche Kampfuuss (Pseudalopex griseus)
 Pampasfuuss (Pseudalopex gymnocercus)
 Sechurafuuss (Pseudalopex sechurae)
 Brasilianesche Kampfuuss (Pseudalopex vetulus)
 Gattung Atelocynus
 Kuerzouerfuuss (Atelocyon microtis)
 Gattung Cerdocyon
 Maikong (Cerdocyon thous)
 Gattung Speothos
 Bëschhond (Speothos venaticus)
 Gattung Chrysocyon
 Mähnewollef (Chrysocyon brachyurus)
 Gattung Cuon
 Rothund (Cuon alpinus)
 Gattung Lycaon
 Afrikanesche Wëldhond (Lycaon pictus)
 Gattung Canis
 Wollef (Canis lupus), zesumme mam Haushond an dem Dingo
 Routwollef (Canis rufus)
 Kojote (Canis latrans)
 Goldschakal (Canis aureus)
 Schabrackeschakal (Canis mesomelas)
 Sträifeschakal (Canis adustus)
 Äthiopesche Wollef (Canis simensis)
 Kanadesche Wollef (Canis lycaon)

Um Spaweck 

 IUCN - de Grupp vun de Canidespezialisten